text: [{"text_idx": "#000001", "text": "Filmsfelagi\u00f0: Hvar er Anna Frank?"}, {"text_idx": "#000003", "text": "Vi\u00f0 11 a\u0301ra aldursmarki fer Filmsfelagi\u00f0 nu\u0301 at vi\u0301sa eina av heimsins kendastu holocaust s\u00f8gum. Talan er um s\u00f8guna um Onnu Frank, sum er gj\u00f8rd a\u0301 ein heilt ny\u0301ggjan ha\u0301tt."}, {"text_idx": "#000004", "text": "Filmurin \"Hvar er Anna Frank?\" ver\u00f0ur sy\u0301ndur i\u0301 Havnar Bio mikudagin 28. september. Filmurin er fra\u0301 2021 og er 99 minuttir langur."}, {"text_idx": "#000005", "text": "Ta\u00f0 er Oscartilnevndi i\u0301sraelski leikstjo\u0301rin, Ari Folman, i\u00f0 gj\u00f8rdi \"Waltz with Bashir\", sum Filmsfelagi\u00f0 eisini hevur vi\u0301st, i\u00f0 nu\u0301 hevur gj\u00f8rt s\u00f8guna um Onnu Frank til animatio\u0301nsfilm i\u0301 fullari sp\u00e6lifilmslongd. Foreldrini hja\u0301 Folman vo\u0301r\u00f0u send til Auschwitz vi\u00f0 sama toki sum Anna Frank."}, {"text_idx": "#000006", "text": "- Eg vo\u0301ni, at eg fa\u0301i h\u00f8vi\u00f0 at siga t\u00e6r alt ta\u00f0, i\u00f0 eg onganti\u0301\u00f0 havi sagt n\u00f8krum \u00f8\u00f0rum, skriva\u00f0i trettan a\u0301ra gamla Anna Frank i\u0301 1942 til upphugsa\u00f0u vinkonuna, Kitty, sum hon ogna\u00f0i dagbo\u0301kina."}, {"text_idx": "#000007", "text": "Ta\u00f0 er kv\u00f8ld i\u0301 Amsterdam, og vit eru a\u0301 okkara d\u00f8gum. Hin rey\u00f0h\u00e6rda Kitty tekur seg u\u0301r skorpuni a\u0301 stadna\u00f0a blekkinum i\u0301 v\u00e6l goymdu dagbo\u0301kini i\u0301 minnissavninum hja\u0301 Onnu Frank."}, {"text_idx": "#000008", "text": "- Hvar ert tu\u0301, spyr Kitty, ta\u0301 hon eftir at hava leiti\u00f0 eftir kenda navninum og s\u00f8guni, men kortini ikki finnur hana nakrasta\u00f0ni i\u0301 dagsins Evropa."}, {"text_idx": "#000010", "text": "Sannf\u00f8rd, um at Anna Frank er at finna onkusta\u00f0ni u\u0301ti i\u0301 Evropa, fer Kitty at leita eftir vinkonuni. A\u0301 fer\u00f0ini f\u00e6r hon ny\u0301ggjar vinir, upplivir gandakendar l\u00f8tur og ver\u00f0ur mint a\u0301, hvi\u0301 s\u00f8gan hja\u0301 Onnu Frank enn hevur gildi og ty\u0301dning, 80 a\u0301r eftir at ein trettan a\u0301ra gomul genta skriva\u00f0i hana."}, {"text_idx": "#000011", "text": "Ari Folman hevur gj\u00f8rt ein fagna\u00f0an familjufilm, sum vi\u00f0 kendu dagbo\u0301kini i\u0301 hondini, f\u00f8rir okkum k\u00e6rleiksfult inn i\u0301 flo\u0301ttalegur, har Kitty spyr, um tey hava s\u00e6\u00f0 Onnu Frank. Ein nemandi filmur um tann o\u0301r\u00e6tt, allir flo\u0301ttar eru fyri, skrivar Filmsfelagi\u00f0 i\u0301 ti\u0301\u00f0indaskrivi."}, {"text_idx": "#000015", "text": "Lisa B\u00f8rud kemur a\u0301 Kristfest"}]